als_Latn dik_Latn sna_Latn
Myrfet SHASIVARI- Botapress, Prizren
Gjyqtarja e procedurës paraprake – Departamenti i Përgjithshëm i Gjykatës Themelore të Prizrenit , të hënën vendosi që ndaj të pandehurve Ramadan dhe Flamur Mavraj nga Prishtina, t’u caktohet masa e paraburgimit, për shkak të dyshimit të bazuar se në bashkëkryerje kanë kryer veprën penale, pengim i personit zyrtar në kryerjen e detyrave zyrtare nga neni 409 par.1 lidhur me nenin 31 të KP-së ndërsa Ramadan Mavraj edhe për veprën penale të kanosjes nga neni 185 par.3 lidhur me par. 1 të KP-së. Të pandehurit dyshohet për shkelje të Kodit Penal , se me 13 mars, në autostradë, pak para pikës kufitare në Vërmicë, në bashkëveprim me kanosje serioze pengojnë personat zyrtar në kryerjen e detyrës zyrtare,. Kësisoji derisa zyrtarët policorë, B.Bytyqi, Y.Bytyqi dhe T.Zeka, ishin në detyrë të përcjelljes së Kryeprokurorit të shtetit Sylë Hoxha, të pandehurit me automjetin e tyre të markës ,,BMW X5,, , disa herë hyjnë në tejkalim të automjeteve zyrtare, ku më pas ,pas urdhrit të zyrtarëve policorë që të ndalen dhe të hapin derën e automjetit, të njëjtit ndalen, por menjëherë nisen me vrull të madh, duke rrezikuar dhe penguar zyrtarët policor.
lmo_Latn als_Latn